تیرۆرکردنی ئیسماعیل ھەنییە

لە ٣١ی ئەیلوولی ٢٠٢٤، ئیسماعیل ھەنییە، ڕێبەری مەکتەبی سیاسیی حەماس لەدوای بەشداریکردنی لە ڕێوڕەسمی دەستبەکاربوونی مەسعوود پزیشکیان، سەرۆک کۆماری نوێی ئێران بەوتەی بەرپرسانی ئێران و حەماس لە شوێنی نیشتەجێبوونی لە تارانی پایتەختی ئێران تیرۆر کرا. ھەروەھا لەگەڵ ھەنییە پاسەوانێکی ئێرانی کوژرا. ھۆکاری کوژرانی ھەنییە لەلایەن سپای پاسدارانی شۆڕشی ئیسلامی لەژێر لێکۆڵینەوەدایە. حەماس ئیسرائیل بە ئەنجامدەری ئەم تیرۆرە دەزانێت، لە کاتێکدا ئیسرائیل کاردانەوەیەکی نەبووە.

ھەنییە لە ساڵی ١٩٨٧ەوە کەسایەتییەکی دیاری ناو حەماس بوو. ئەو پێشتر وەک سەرۆک وەزیرانی دەسەڵاتی نیشتمانیی فەلەستین و سەرۆکی حەماس لە کەرتی غەززە کاری دەکرد. لە ساڵی ٢٠١٧دا بە بەرپرسی مەکتەبی سیاسیی حەماس ھەڵبژێردرا. لە ساڵی ٢٠١٨دا وەزارەتی دەرەوەی ئەمریکا وەک تیرۆریستی جیھانی تایبەت دەستنیشانی کرد. کوشتنی ھەنییە وەک بەرزترین مردنی سەرکردەیەکی سیاسیی حەماس لەدوای دەستپێبوونی شەڕی ئیسرائیل و حەماس دادەنرێت.

 سەرچاوەکان 

پۆل:مێژووی حەماس
پۆل:ململانێی بریکاریی ئێران و ئیسرائیل